દાંતીવાડા તાલુકાના કેટલાય ગામોમાં અત્યારથીજ સિંચાઈ તેમજ પીવાના પાણીની સમસ્યા ઉભી થઇ છે પરંતુ દાંતીવાડા તાલુકાને અછતગ્રસ્ત જાહેર ના કરતા તાલુકાના ખેડૂતો સરકાર સામે ઉગ્ર આંદોલન કરવાના મૂડમાં જોવા મળી રહ્યા છે. ચાલુ સાલે દાંતીવાડા તાલુકામાં વરસાદ નહિવત પડ્યો હતો તેમજ ઉપરવાસમાં વરસાદ ના વરસતા દાંતીવાડા ના બંને ડેમાંના તળિયા દેખાઈ રહ્યા છે. ત્યારે ધાનેરા વિધાનસભા ના ધારાસભ્ય નાથાભાઈ પટેલ સહિત બનાસકાંઠા જિલ્લા પંચાયતના પ્રમુખ પીનાબેન ઘાડિયા, દાંતીવાડા તાલુકા કોંગ્રેસ પ્રમુખ નટવરસિંહ, રમેશભાઈ, નવીનભાઈ ઠક્કર સહિત આગેવાનો અને મોટી સંખ્યામાં ખેડૂતો સાથે મળી દાંતીવાડા તાલુકાને દુષ્કાળગ્રસ્ત જાહેર કરવા નાયબ મામલતદાર ધનજીભાઈ ઘાસુરા ને આવેદનપત્ર આપ્યું હતું.